open-index/open-wikipedia-markdown huggingface dataset:
கணிகர்

**கணிகர்**,  மகாபாரதத்தில் பார்வையற்ற மன்னனான திருதராஷ்டிரனின் அரச நீதியை கற்றறிந்த புத்திசாலி மற்றும் தந்திரமான அமைச்சர் ஆவார். இவரது அரச நீதியை கணிகர் நீதி என்பர்.
## பின்னணி

மகாபாரதத்தின் ஆதி பர்வத்தின்,  சம்பவ பர்வத்தில் கூறப்பட்டுள்ளவாறு, பாண்டவர்களுக்கு இந்திரப்பிரஸ்தம் பகுதியை குரு நாட்டிலிருந்து பிரித்துக் கொடுத்த பின்,  பாண்டவர்கள் செல்வச் செழிப்புடனும், அதிகாரத்துடனும் வாழ்வதை காணச் சகியாத திருதராட்டிரன்  அமைச்சர் கணிகரை அழைத்து பாண்டவர்கள் மீது போர் தொடுக்கலாமா என ஆலோசனை கேட்டார். அதற்கு அமைச்சர் கணிகர் கூறிய எதிரிகளை அழிக்கும் நீதி வருமாறு:

# எதிரிகளை மன்னர்கள் தாக்குவதற்கு எப்போதும் தயாராக இருத்தல் வேண்டும் மற்றும் தங்களது ஆற்றலை வளர்த்துக் கொண்டே இருத்தல் வேன்டும். தங்கள் குற்றங்கள் அனைத்தையும் கவனமாக மறைத்துக் கொண்டே, எதிரிகளின் குற்றங்களை இடையறாமல் கவனித்தல் வேண்டும்.
#  தனது எந்தப் பலவீனத்தையும் எதிரி அறிந்து கொள்ளாத வகையில் அவன் தன்னைத் தகவமைத்துக் கொள்ள வேண்டும்.  ஆனால், தான் தனது எதிரியிடம் கண்டுபிடிக்கும் பலவீனத்தைக் கொண்டு, அவனைத் தொடர்ந்து கொண்டேயிருக்க வேண்டும். மன்னன் எப்போதும், ஓர் ஆமை தனது உடலை மறைத்துக் கொள்வது போல, தனது செயல்களையும், அதன் முடிவுகளையும், தனது சொந்த பலவீனத்தையும் மற்றவர்கள் பார்வையிலிருந்து மறைத்து வைக்க வேண்டும்.
# ஒரு குறிப்பிட்ட செயலைத் தொடங்கி விட்டால், அதை மன்னன் முழுமையாக முடிக்க வேண்டும். ஒரு முள்ளை உடலிலிருந்து முழுமையாக எடுக்காவிட்டால், அது வளர்ந்து சீழ் பிடித்து, புண் உற்பத்தி செய்யும். அது போன்று தீங்கு செய்யும் எதிரியைக் கொல்வது எப்போதும் பாராட்டுக்குரியதே.  எதிரி பெரும் பலவானாக இருந்தால், அவனது கெட்ட எதிர்பார்த்துக் காத்திருக்க வேண்டும். பிறகு, எந்த மன உறுத்தலும் இல்லாமல் அவனைக் கொல்ல வேண்டும். எவ்வளவு வெறுப்பூட்டும் வகையில் எதிரி இருந்தாலும், அவனை வசைபாடக் கூடாது. 
# பயந்தவனை மிரட்ட வேண்டும்,. வலியவன் முன் பணிந்து, பேராசை கொண்டவர்களுக்கு லஞ்சம் கொடுங்கள். எதிரி உன் மகனாக இருந்தாலும், நண்பனாக இருந்தாலும், சகோதரனாக இருந்தாலும், தந்தையாக இருந்தாலும், ஆசானாக இருந்தாலும் அவனைக் கொல்லுங்கள். இதுவே வெற்றிக்கான அரச பாதை.
# எதிரி பலவீனமாக இருந்தாலும் புறக்கணிக்காதீர்கள். நெருப்பின் தீப்பொறி கூட காற்றின் உதவியுடன் காட்டை எரித்துவிடும் என்பதை நினைவில் கொள்ள வேண்டும்
## வெளி இணைப்புகள்
*  Story of Kaṇika
## மேற்கோள்கள்

பகுப்பு:மகாபாரதக் கதை மாந்தர்கள்
சிறப்பு நடவடிக்கைகள் குழு (ஒடிசா)

**சிறப்பு நடவடிக்கைகள் குழு** (*Special Operation Group*)}} (**SOG**) இந்தியாவின் ஒடிசா மாநிலத்தில் நக்சலைட்டு-மாவோயிஸ்ட் கிளர்ச்சிகளை ஒடுக்குவதற்காக இப்படை 21 ஆகஸ்டு 2004 அன்று நிறுவப்பட்டது. ஒடிசா காவல்துறையில் சிறப்பாக செயல்படும் 3,000 இளம் காவலர்கள் மற்றும் அதிகாரிகளைக் கொண்ட இப்படை ஒரு அதிரடிப்படையாகச் செயல்படுகிறது. இப்படை காடுகளில் கரந்தடிப் போர் முறையில் செயலாற்றுவதில் வல்லவர்கள்.இதன் தலைமையிடம் கட்டாக் நகரத்தில் உள்ளது. இதன் பயிற்சி மையம் புவனேசுவரம் நகரத்தில் உள்ளது.
## மேற்கோள்கள்

பகுப்பு:பயங்கரவாத எதிர்ப்புப் படைகள்
பகுப்பு:ஒடிசா
பகுப்பு:இராணுவம் அல்லாத பயங்கரவாத எதிர்ப்பு அமைப்புகள்
பயங்கரவாத எதிர்ப்புப் படை (கேரளம்)

**பயங்கரவாத எதிர்ப்பு படைகள்** (*Kerala Thunderbolts*), இந்தியாவின் கேரளா மாநிலத்தில் செயல்படும் பயங்கரவாத எதிர்ப்புப் படை ஆகும். இது தேசிய பாதுகாப்புப் படை மற்றும் சிறப்பு பாதுகாப்புப் படை போன்று அதிரடிப்படையாகச் செயல்படுகிறது.

இப்படை  1200 அதிரடி வீரர்கள் கொண்டது. இரண்டு ஆண்டு பயங்கரவாத எதிர்ப்பு பயிற்சி வழங்கப்படுகிறது. 

## நடவடிக்கைகள்
பிப்ரவரி 2013ல் மலப்புரம் மாவட்டத்தின், நிலம்பூர் காட்டுப் பகுதியில் மாவோயிஸ்டுகளின் கிளர்ச்சியை இப்படை ஒடுக்கியது.மார்ச் 2013ல் கண்ணூர் மாவட்டத்தில்  மாவோயிஸ்டுகளின் கிளர்ச்சியை இப்படை ஒடுக்கியது. 6 டிசம்பர் 2014 அன்று வயநாடு மாவட்டத்தின் காடுகளில் இப்படைகளுக்கும், மாவோயிஸ்டுகளுக்கும்  இடையே நேரடி துப்பாக்கிச் சூடு நடைபெற்றது.

## மேற்கோள்கள்

## வெளி இணைப்புகள்
* https://www.youtube.com/watch?v=q9g5TIgSwLc – in Malayalam

பகுப்பு:பயங்கரவாத எதிர்ப்புப்  படைகள்
பகுப்பு:கேரளம்
பகுப்பு:இராணுவம் அல்லாத பயங்கரவாத எதிர்ப்பு அமைப்புகள்
சக்ரி சட்டமன்றத் தொகுதி

**சக்ரி சட்டமன்றத் தொகுதி**  (Sakri Assembly constituency‌‌‌‌‌‌‌‌‌) என்பது இந்தியாவின் மகாராஷ்டிரா மாநிலத்தின் 288   சட்டமன்றத் தொகுதிகளில் ஒன்றாகும். சக்ரா  தொகுதி துளே  மாவட்டத்தில் அமைந்துள்ளது, நந்துர்பார் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். மேலும் இது பழங்குடியினத்தைச் ‌சேர்ந்த ‌‌‌‌‌‌‌‌‌‌‌‌‌‌‌‌‌‌வேட்பாளர்களுக்காக ஒதுக்கப்பட்டுள்ளது.

## சட்டப் பேரவை உறுப்பினர்கள்

## தேர்தல் முடிவுகள்
### 2009

 
 

### 2014

 

### 2019

தேர்ந்தெடுக்கப்பட்ட சட்டமன்ற உறுப்பினர் ஆட்சி அமைப்பது தொடர்பாக சிவ சேனாவுக்கு தனது ஆதரவை அறிவித்தார்.

## மேற்கோள்கள்

பகுப்பு:துளே மாவட்டம்
பகுப்பு:மகாராட்டிர சட்டமன்றத் தொகுதிகள்
சாம்பல் வேட்டைநாய்கள் (சிறப்புக் காவல்படை)

**சாம்பல் வேட்டைநாய்கள்** (*Greyhounds*), இந்தியாவின் ஆந்திரப் பிரதேசம் மாநிலத்தில் நக்சலைட்டு-மவோயிஸ்ட் கிளர்ச்சிகளை  முறியடிக்க 1989ஆம் ஆண்டில் காவல்துறையின் கூடுதல் தலைமை இயக்குநாரின் தலைமையில் நிறுவப்பட்ட பயங்கரவாத எதிர்ப்புப் படை ஆகும். 2020ல் இப்படையில் 2000 சிறப்பு பயிற்சி பெற்ற காவலர்களும் மற்றும் காவல் அதிகாரிகளும் இருந்தனர். ஆந்திரப் பிரதேசத்தின் சில பகுதிகளைக் கொண்டு . 2 சூன் 2014 அன்று நிறுவப்பட்ட தெலங்கானா மாநிலத்திற்கும் இப்படைகள் செயலாற்றுகிறது. சிவப்பு தாழ்வாரப் பகுதிகளில் ஆந்திரம் மற்றும் தெலங்கானா மாநிலங்கள் உள்ளதால், ஆந்திரத்தில் இப்படையின் தலைமையகம் விசாகப்பட்டினத்திலும், தெலங்கானாவில் இப்படைகளின் தலைமையகம் ஐதராபாத்திலும் செயல்படுகிறது.

இப்படையினருக்கு காட்டுப் போர் முறை பயிற்சிகள், நவீன துப்பாக்கிகள் மற்றும் கவச தளவாடங்கள் மற்றும் வாகனங்கள் தரப்படுகிறது.
1995 மற்றும் 2016 காலகட்டத்தில் இப்படையினர் 1780க்கும் மேற்பட்ட மாவோயிஸ்டுகளை வேட்டையாடிக் கொன்றுள்ளனர். சிறப்புப் படையினர் தரப்பில் 163 காவலர்கள் மற்றும் காவல் அதிகாரிகளும் கொல்லப்பட்டனர்..
## விருதுகள்
சனவரி 2024ல் விசாகப்பட்டினத்தில் நடைபெற்ற 16 மாநிலங்களின் பயங்கரவாத எதிர்ப்புப் படைகளுக்கு இடையே நடைபெற்ற அகில இந்திய போட்டிகளில், ஆந்திரப் பிரதேசத்தின் சாம்பல் வேட்டைநாய் படையினர் வென்று முதலிடத்தை தக்க வைத்துக் கொண்டனர்.

## இதனையும் காண்க
* சிறப்பு நடவடிக்கைகள் குழு (ஒடிசா)
* சிறப்பு நடவடிக்கைகள் குழு (ஜம்மு காஷ்மீர்)
* பஞ்சாப் காவல்துறையின் சுவாத் பிரிவு
* பயங்கரவாத எதிர்ப்புப் படை (கேரளம்)
* பயங்கரவாத எதிர்ப்புப் படை (மேற்கு வங்காளம்)
* போர்ஸ் ஒன் (மகாராட்டிரம்)
* சிவப்பு தாழ்வாரம்
* நக்சலைட்டு-மவோயிஸ்ட் கிளர்ச்சி

## மேற்கோள்கள்

பகுப்பு:பயங்கரவாத எதிர்ப்புப் படைகள்
பகுப்பு:இராணுவம் அல்லாத பயங்கரவாத எதிர்ப்பு அமைப்புகள்
பகுப்பு:ஆந்திரப் பிரதேசம்
பகுப்பு:தெலங்காணா
பயங்கரவாத எதிர்ப்புப் படை (தமிழ்நாடு)

**பயங்கரவாத எதிர்ப்புப் படை**, தமிழ்நாட்டில் நவம்பர் 2023-இல் பயங்கரவாத எதிர்ப்புப் படை நிறுவ அரசாணை வெளியிடப்பட்டது. 383 பேர் கொண்ட இப்படையானது கூடுதல் காவல்துறை இயக்குநர் (உளவுத்துறை) மேற்பார்வையில் செயல்படும். காவல்துறைத் துணைத்தலைவர் (DIG) தலைமையில் செயல்படும் இப்படையில்   5 காவல் கண்காணிப்பாளர்கள், 5 கூடுதல் காவல் கண்காணிப்பாளர்கள், 13 துணை கண்காணிப்பாளர்கள், 31 காவல் ஆய்வாளர்கள், 61 உதவி ஆய்வாளர்கள் மற்றும் உளவுப்பிரிவு காவலர்கள் மற்றும் அதிரடிப்படை காவலர்கள் உள்ளனர். தமிழ்நாடு முழுவதும் செயல்படும் இப்படைபிரிவினரின் பணிகளுக்கு  89 புதிய வாகனங்கள் வழங்கப்படும்.
## பயிற்சிகள்
இப்படையினருக்கு காட்டுப் பகுதிகளில் பயங்கரவாதிகள் மீது தாக்குதல் நடத்துவதற்கும், நவீன துப்பாக்கிகள் மற்றும் தளவாடங்கள் கையாள்வதற்கும் பயிற்சி வழங்கப்படுகிறது. 
## சலுகைகள்
இப்படைப்பிரிவில் பணியாற்றுபவர்களின் அடிப்படை ஊதியத்தில் 10% அல்லது ரூபாய் 20,000 இவற்றுள் எது குறைவோ அத்தொகை சிறப்பு ஊதியமாக வழங்கப்படும். சிறப்பு ஊதியத்திற்கும் சேர்த்து அகவிலைப்படி கணக்கிடப்படும். அவசரப் பணிக்கு வானூர்தி பயணம் அனுமதிக்கப்படும். 
## இதனையும் காண்க
* பயங்கரவாதம்
* சாம்பல் வேட்டைநாய்கள் (சிறப்புக் காவல்படை) 
* சிறப்பு நடவடிக்கைகள் குழு (ஒடிசா)
* சிறப்பு நடவடிக்கைகள் குழு (ஜம்மு காஷ்மீர்)
* பஞ்சாப் காவல்துறையின் சுவாத் பிரிவு
* பயங்கரவாத எதிர்ப்புப் படை (கேரளம்)
* பயங்கரவாத எதிர்ப்புப் படை (மேற்கு வங்காளம்)
* போர்ஸ் ஒன் (மகாராட்டிரம்)
## மேற்கோள்கள்

பகுப்பு:இராணுவம் அல்லாத பயங்கரவாத எதிர்ப்பு அமைப்புகள்
பகுப்பு:பயங்கரவாத எதிர்ப்புப் படைகள்
பொட்டாசியம் நான்கையோடோபிளாட்டினேட்டு

**பொட்டாசியம் நான்கையோடோபிளாட்டினேட்டு** (*Potassium tetraiodoplatinate*) என்பது K2PtI4·(H2O)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நான்கையோடோபிளாட்டினேட்டின் பிளாட்டினம் உப்பாகக் கருதப்படும் இச்சேர்மம் பிளாட்டினம்(II) இன் சதுரத்தள ஒருங்கிணைவுச் சேர்மமாகவும் கருதப்படுகிறது. தண்ணீரிலிருந்து ஓர் இருநீரேற்றாக இச்சேர்மம் படிகமாகிறது. ஆனால் இதனுடன் தொடர்புடைய குளோரைடும் (K2PtCl4) புரோமைடும் (K2PtBr4) நீரிலி உப்புகளாகவே படிகமாகின்றன. 

பொட்டாசியம் நான்கையோடோபிளாட்டினேட்டு அமீன்கள் மற்றும் அமோனியாவுடன் வினைபுரிந்து நடுவுநிலைமை வழிப்பெறுதியான PtI2(RNH2)2 சேர்மத்தைக் கொடுக்கிறது. பொட்டாசியம் அயோடைடும் பொட்டாசியம் டெட்ராகுளோரோபிளாட்டினேட்டும் இடப்பெயர்ச்சி வினையில் ஈடுபடுவதால் பொட்டாசியம் நான்கையோடோபிளாட்டினேட்டு உருவாகிறது:

::K2PtCl4 + 4 KI → K2PtI4 + 4 KCl

சிசுபிளாட்டின் என்ற புற்றுநோய் எதிர்ப்பு மருந்தை தயாரிப்பதற்கு உதவும் ஒரு முன்னோடிச் சேர்மமாக இது பயன்படுகிறது.

## மேற்கோள்கள்


பகுப்பு:பொட்டாசியம் சேர்மங்கள்
பகுப்பு:அயோடோ அணைவுச் சேர்மங்கள்
பகுப்பு:பிளாட்டினம்(II) சேர்மங்கள்
புதுநகரம் தொடருந்து நிலையம்

**புதுநகரம் தொடருந்து நிலையம்** (*Pudunagaram railway station*, நிலையக் குறியீடு: PDGM) என்பது இந்திய இரயில்வேயின், தென்னக தொடருந்து மண்டலத்தின், பாலக்காடு தொடருந்து கோட்டத்தில் உள்ள NSG-6 வகை இந்திய தொடருந்து நிலையம் ஆகும். இந்த தொடருந்து நிலையம் பாலக்காடு-பொள்ளாச்சி வழித்தடத்தில் அமைந்துள்ளது. இது இந்திய மாநிலமான கேரளத்தில் பாலக்காடு மற்றும் பொள்ளாச்சி இடையான ஒரு கிளைப்பாதையாகும்.

## வரலாறு
பாலக்காடு சந்திப்பு மற்றும் பாலக்காடு நகரத்திற்கு இடையே இந்த பாதை முழுமையாக இயங்கி வந்தது. இந்நிலையில் பாலக்காடு நகரம் மற்றும் பொள்ளாச்சி இடையேயான பாதையானது மீட்டர்கேஜ் பாதையிலிருந்து அகலப் பாதையாக 2015 ஆம் ஆண்டு மாற்றபட்டது. 2 அக்டோபர் 2015 அன்று பாதுகாப்பு சோதனைகள் நிறைவு செய்யப்பட்டன. அதைத் தொடர்ந்து பாதுகாப்பு ஆய்வுகள் 7 அக்டோபர் 2015 அன்று நிறைவடைந்தன. 8 அக்டோபர் 2015 அன்று ரயில்வே பாதுகாப்பு ஆணையரால் பயணிகள் தொடருந்து சேவைகளுக்காக இந்த பாதை அங்கீகரிக்கப்பட்டது. தற்போது இங்கு இரண்டு தொடருந்துகள்  நிறுத்தப்பட்டுகின்றன. அவை எர்ணாகுளம்-ராமேஸ்வரம் சிறப்பு கட்டண விரைவு வண்டி மற்றும் திருச்செந்தூர்-பாலக்காடு பயணிகள் வண்டி.

## மேற்கோள்கள்

பகுப்பு:பாலக்காடு தொடருந்து கோட்டம்
பகுப்பு:பாலக்காடு மாவட்டத்திலுள்ள தொடருந்து நிலையங்கள்
கறையான் கவசம்

thumb|ஊடுருவல்கள், மடிப்புகள் மற்றும் அடிப்பகுதியில் கறையான் தடுப்பு அடைப்பானுடன் கூடிய கறையான் கவசத்தைப் பயன்படுத்தி லூசியானா கட்டுமானம்.
**கறையான் கவசம்** (*Termite shield*) என்பது மண்ணிலுள்ள கறையான்கள் தரை விட்டங்கள் உள்ளிட்ட மரத்தினால் செய்யப்பட்ட பொருட்கள் பாதிக்காமல் இருக்கக் கட்டுமானத்தில் பயன்படுத்தப்படும் ஓர் உலோகத் தடுப்பாகும். இப்போது பல வகையான இரசாயனமற்ற கறையான் தடுப்பான்கள் பயன்படுத்தப்படுகின்றன. 

## பொருள்கள்
கறையான் கவசங்கள் பல்வேறு பொருட்களால் உருவாக்கப்படலாம். துத்தநாகம் பூசிய இரும்பு, ஈய வெள்ளீயக் கலப்புலோகம், செம்பு அல்லது அலுமினியம் உள்ளிட்ட பல்வேறு உலோகங்களைப் பயன்படுத்தி கறையான் கவசங்கள் தயாரிக்கப்படுகின்றன. அடித்தளச் சுவரின் மேற்பகுதிக்கும் மரத்தின் சந்து தகட்டின் அடிப்பகுதிக்கும் இடையில் பொருந்தும் வகையில் இந்த உலோகத் தாள்  பயன்படுத்தப்படுகிறது. கறையான் கவசத்தின் விளிம்புகள் பொதுவாக வளைக்கப்பட்டு, சுவரின் முகத்திற்குச் சற்று அப்பால் நீட்டிக்கப்பட்டு, கீழே திருப்பப்படுகின்றன. இது சுவரின் முகத்திலிருந்து கீழே ஓடும் தண்ணீரைத் திசைதிருப்புகிறது. மண்ணிலிருந்து நிலத்தடி கறையான்களின் இயக்கத்தைக் குறைக்கிறது. கறையான் கவசங்கள் ஒரு கட்டிடத்தை கறையான்களின் செயல்பாட்டிலிருந்து பாதுகாக்காது. ஆனால் கறையான்களின் செயல்களைக் காணக்கூடியதாக மாற்ற உதவும்.

சமீபத்தில், கருங்கல் மற்றும் பாலிவினைல் குளோரைடு செங்கலுக்கிடையில் இடப்பட்டு கறையான்களைக் கட்டுப்படுத்தப் பயன்படுகிறது. இதில் கறையான்கள் முழுச் சுற்றளவையும் சுற்றியுள்ள கட்டிடத்திற்குள் நுழைய முடியும். கறையான்கள் மென்று அந்தப் பொருளை ஊடுருவுவதற்குக் கறையான்கள் கவசம் மிகவும் தடிமனாக இருப்பதால், கறையான்கள் எளிதில் அழிக்கக்கூடிய திறந்தவெளிக்கு இடம்பெயரக் கட்டாயப்படுத்துகின்றன. இந்த வகைப் பொருட்களைப் பயன்படுத்துவதன் நன்மைகள் என்னவென்றால், இவை சுற்றுச்சூழல் சங்கத்தின் பரிந்துரையின் கீழ் வழங்கப்படுகின்றன. இவை உலோகங்களை விட மலிவானது. மேலும் பிற கவசப் பாதுகாப்பு அமைப்புகளுடன் எளிதில் இணைத்துப் பயன்படுத்தலாம்.

## பிரச்சனைகள்
கறையான் கவசங்களில் உள்ள ஒரு சிக்கல் என்னவென்றால், உலோகக் கவசத்திற்குள் எஃகு வலுவூட்டும் கம்பிகள் ஊடுருவும் மடிப்புகள் மற்றும் திறப்புகளில் உள்ள இடைவெளிகள் ஆகும். பல வகையான நிலத்தடி கறையான்கள் இத்திறப்பு வழியாக நுழைய முடியும் என்பதால், இந்த இடைவெளிகளைக் கறையான்களைத் தடுக்கும் அடைப்பான் மூலம் மூட வேண்டும். கூடுதலாக, கவசத்தின் கீழ் கறையான்களைக் கட்டுப்படுத்த அடைப்பான்களைப் பயன்படுத்தப்பட வேண்டும். எனவே கறையான்கள் கட்டமைப்புகளின் வெளிப்புறத்திற்குச் செல்ல வேண்டிய கட்டாயத்தில் உள்ளன.

## இதர பொருட்கள்
பன்னாட்டுக் குறியீடு குழுமத்தினால் மதிப்பீடு செய்யப்பட்ட "கறையான் கவசங்கள்" என்பதை விட "கறையான்கள் தடைகள்" என்று அழைக்கப்படும் இரண்டு பொருட்கள் உள்ளன. ஒன்று ரசாயனம் அல்லாத கறையான்கள் தடுப்பு முத்திரை கொண்ட நீர்புகா சவ்வு, மற்றொன்று கம்பி வலை.

## மேற்கோள்கள்

பகுப்பு:பூச்சிக் கட்டுப்பாடு
காந்திநகர் சட்டமன்றத் தொகுதி (சம்மு காசுமீர்)

**காந்திநகர் சட்டமன்றத் தொகுதி** (Gandhinagar Assembly constituency)  என்பது சம்மு காசுமீரின் சம்மு காசுமீர் சட்டப் பேரவையின் மேனாள் தொகுதிகளில் ஒன்றாகும். இது சம்மு காசுமீர் ஒன்றியப் பிரதேசத்தின் மிகவும் ஆடம்பரமான பகுதிகளில் ஒன்றாகும். ஒன்றிய பிரதேசத்தில் உள்ள வசதிகளுக்காக இப்பகுதி நன்கு அறியப்பட்டதாகும். காந்திநகர் சட்டமன்றத் தொகுதி சம்மு மக்களவைத் தொகுதி ஒரு பகுதியாக இருந்தது.

## சட்டப்பேரவை உறுப்பினர்

## தேர்தல் முடிவுகள்

### 2014

### 2008

### 2002

## மேலும் காண்க

* ஜம்மு மாவட்டம்

## மேற்கோள்கள்

பகுப்பு:சம்மு காசுமீரில் நீக்கப்பட்ட சட்டமன்றத் தொகுதிகள்
பகுப்பு:ஜம்மு மாவட்டம்
பொட்டாசியம் ஆறயோடோயிரேனேட்டு

**பொட்டாசியம் ஆறயோடோயிரேனேட்டு** (*Potassium hexaiodorhenate*) என்பது K2ReI6 என்ற மூலக்கூற்று வாய்ப்பாடால் விவரிக்கப்படும் ஓர் கனிம வேதியியல் சேர்மமாகும்.
 
## தயாரிப்பு
பொட்டாசியம் பெர்யிரேனேட்டு சேர்மத்தை அடர் ஐதரோகுளோரிக் அமிலத்திலுள்ள பொட்டாசியம் அயோடைடுடன் சேர்த்து வினைபுரியச் செய்தால் பொட்டாசியம் ஆறயோடோயிரேனேட்டு உருவாகும்: 

::2KReO4 + 2KI + 16HI -> 2KReI6 + 3I2 + 8H2O

## இயற்பியல் பண்புகள்
பொட்டாசியம் ஆறயோடோயிரேனேட்டு கருப்பு நிறப் படிகங்களாக உருவாகிறது. மெத்தனால் அசிட்டோன் ஆகிய கரைப்பான்களில் கரைகிறது.

## வேதிப் பண்புகள்
நீரிய கரைசல்களுடன் சேரும்போது பொட்டாசியம் ஆறயோடோயிரேனேட்டு நீராற்பகுப்புக்கு உட்படுகிறது. 
::K2ReI6 + 2H2O -> ReO2 + 2KI + 4HI

சூடுபடுத்தும் போது இச்சேர்மம் சிதைவடைகிறது.:
::K2ReI6 -> Re + 2KI + 2I2 

வலிமையான அமிலங்களுடன் பொட்டாசியம் ஆறயோடோயிரேனேட்டு வினைபுரிகிறது:
::K2ReI6 + H2SO4 -> HReI5 + HI + K2SO4

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:இரேனியம் சேர்மங்கள்
பகுப்பு:அயோடோ அணைவுச் சேர்மங்கள்
தலிப் சிங் சந்த்

**தலிப் சிங் சந்த்** (*Dalip Singh Saund*) (செப்டம்பர் 20, 1899 - ஏப்ரல் 22, 1973) ஓர் இந்திய-அமெரிக்க அரசியல்வாதி ஆவார். இவர் மக்களாட்சிக் கட்சியின் உறுப்பினராக கலிபோர்னியாவின் 29வது காங்கிரசு மாவட்டத்தில் இருந்து ஐக்கிய அமெரிக்க சார்பாளர்கள் அவையில் பணியாற்றினார். ஐக்கிய அமெரிக்கப் பேரவைக்குத் தேர்ந்தெடுக்கப்பட்ட முதல் சீக்கியர், இந்திய அமெரிக்கர் மற்றும் ஆசிய அமெரிக்கர் ஆவார். காங்கிரசில் இவர் பதவியேற்றதற்கு முன்பு , கலிபோர்னியாவின் இம்பீரியல் கவுண்டியில் உள்ளூர் அரசியலில் தீவிரமாக இருந்தார்.

## இளமை வாழ்க்கை
தலிப் சிங் சந்த் பிரித்தானிய இந்தியாவின் சஜுல்வாடியில் செப்டம்பர் 20,1899 அன்று நாதா சிங் மற்றும் ஜியோனி கௌர் ஆகியோருக்கு பிறந்தார். இவருக்கு பத்து வயதாக இருந்தபோது இவரின் தந்தை இறந்துவிட்டார். சந்த் வேல்ஸ் கல்லூரியில் பயின்றார். பஞ்சாப் பல்கலைக்கழகத்தில் படிக்கும்போது இந்திய சுதந்திர இயக்கத்தை சந்த் ஆதரித்தார். 1919 ஆம் ஆண்டில், பஞ்சாப் பல்கலைக்கழகத்தில் கணிதத்தில் இளங்கலை அறிவியல் பட்டம் பெற்றார்.

1920 ஆம் ஆண்டில், பெர்க்லியின் கலிபோர்னியா பல்கலைக்கழகத்தில் உணவு பாதுகாப்புப் பற்றி படிப்பதற்காக தனது சகோதரரின் உதவியுடன் அமெரிக்காவிற்கு குடிபெயர்ந்தார். 1922இல் முதுகலைப் பட்டமும், 1924இல் முனைவர் பட்டமும் பெற்றார். ஜூலை 21,1928 அன்று மரியன் இசட் கோசா என்பவரை மணந்தார், தம்பதியருக்கு மூன்று குழந்தைகள் இருந்தனர்.

## புத்தக வெளியீடு
1925 ஆம் ஆண்டில் இம்பீரியல் பள்ளத்தாக்கில் சந்த் வேளாண்மயில் ஈடுபட்டார். கேத்ரின் மேயோவின் மதர் இந்தியா  என்ற இந்தியாவைப் பற்றிய புத்தகத்திற்கு பதிலளிக்கும் இவர் *மை மதர் இந்தியா* என்ற புத்தகத்தை 1930 ஆம் ஆண்டில் எழுதினார். இவர் இந்திய அமெரிக்கச் சங்கத்தை ஏற்பாடு செய்து 1942 இல் அதன் முதல் தலைவராகப் பணியாற்றினார். இந்த அமைப்பு இந்தியர்களை இயல்பாக்குவதற்கு தகுதி பெற அனுமதிக்கும் சட்டத்திற்காக வற்புறுத்தியது. பின்னர்,. லூஸ்-செல்லர் சட்டம் 1946 இல் நிறைவேற்றப்பட்டது. இதன் மூலம் சந்த் டிசம்பர் 16,1949 அன்று அமெரிக்க குடியுரிமையைப் பெற்றார்.
[thumb|[ஐக்கிய அமெரிக்க சார்பாளர்கள் அவை|அமெரிக்க பிரதிநிதிகள் சபை முன்பு சந்த்அவரது பதவிக்காலத்தில் சவுந்தின் உருவப்படம்]]

## இறப்பு
பக்கவாதத்தைதால் பாதிக்கப்பட்டிருந்த சந்த்  ஏப்ரல் 22,1973 அன்று இறந்தார்.

## மேற்கோள்கள்

## நூல் ஆதாரங்கள்
* 
* 
* 

## வெளி இணைப்புகள்
* Dalip Singh Saund materials in the South Asian American Digital Archive (SAADA)
* 
* The Dalip Singh Saund web site from the family archives

பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
பகுப்பு:1973 இறப்புகள்
பகுப்பு:1899 பிறப்புகள்
நூராபாத் சட்டமன்றத் தொகுதி

**நூராபாத் சட்டமன்றத் தொகுதி** (*Noorabad Assembly constituency*) என்பது இந்திய ஒன்றிய பிரதேசமான சம்மு காசுமீர் சட்டமன்றத்தில் முன்னர் செயல்பாட்டிலிருந்து நீக்கப்பட்ட தொகுதிகளில் ஒன்றாகும். நூராபாத் அனந்த்நாக் மக்களவைத் தொகுதியின் ஒரு பகுதியாக இருந்தது.

அப்துல் மஜித் பாடர் இத்தொகுதிக்குக் கடைசியாக 2014ஆம் ஆண்டு நடைபெற்ற தேர்தலில் வெற்றி பெற்ற சட்டமன்ற உறுப்பினர் ஆவார்.

## சட்டப்பேரவை உறுப்பினர்கள்

## தேர்தல் முடிவுகள்

### 2014

 

## மேலும் காண்க

* பாம்பூர்

## மேற்கோள்கள்

பகுப்பு:சம்மு காசுமீரில் நீக்கப்பட்ட சட்டமன்றத் தொகுதிகள்
பாரிபா பகுஜன் மகாசங்கம்

**பாரிபா பகுஜன் மகாசங்கம்** (*Pharipa Bahujan Mahasaangha*) என்பது பிரகாசு அம்பேத்கரால் 4 சூலை,1994 அன்று நிறுவப்பட்ட ஒரு இந்திய அரசியல் கட்சியாகும். இந்தக் கட்சி இந்தியக் குடியரசுக் கட்சியின் பிளவுபட்ட குழுவாக இருந்தது. மேலும் அம்பேத்கர் தலைமையிலான பட்டியல் சாதியினர் கூட்டமைப்பில் தன் வேர்களைக் கொண்டிருந்தது. கட்சியின் தலைவர் பிரகாசு அம்பேத்கர் ஆவார். கட்சியின் முழு பெயர் பாரதிய குடியரசுக் கட்சி-பகுஜன் மகாசங்கம் (இந்தியக் குடியரசுக் கட்சி). இக்கட்சி மகாராட்டிராவை அடிப்படையாகக் கொண்டது. 2019ஆம் ஆண்டில், பிரகாசு அம்பேத்கரால் நிறுவப்பட்ட புதிய அரசியல் கட்சியான வஞ்சித் பகுஜன் அகாதியுடன் இணைந்தது.

## வரலாறு
இந்தியக் குடியரசுக் கட்சியில் ஏற்பட்ட பிளவு காரணமாக இந்தக் கட்சி 1994 சூலை 4 அன்று உருவாக்கப்பட்டது. இந்தக் கட்சிக்கு பி. ஆர். அம்பேத்கரின் பேரனான பிரகாசு யசுவந்த் அம்பேத்கர் தலைமை தாங்கினார்.

1999 மகாராட்டிரா மாநில சட்டப்பேரவைத் தேர்தலில் இக்கட்சி 34 இடங்களில் வேட்பாளர்களை நிறுத்தியது. 1999ஆம் ஆண்டு நடைபெற்ற 13வது மக்களவைத் தேர்தலில் அம்பேத்கர் அகோலா மக்களவைத் தொகுதியிலிருந்து தேர்ந்தெடுக்கப்பட்டார்.

2004 மக்களவைத் தேர்தலில் கட்சி தனது நாடாளுமன்றப் பிரதிநிதித்துவத்தை இக்கட்சி இழந்தது. மொத்தம் 16 வேட்பாளர்களைக் கட்சி அறிவித்தது, அனைவரும் மகாராட்டிராவினைச் சேர்ந்தவர்கள். அகோலாவில், பாரதிய ஜனதா கட்சி வேட்பாளரால் அம்பேத்கர் தோற்கடிக்கப்பட்டார். இத்தேர்தலில் மொத்தம் 606,827 வாக்குகளைப் பெற்று மூன்று இடங்களை வென்றது.

2014 மகாராட்டிராச் சட்டப்பேரவைத் தேர்தலில் பலிராம் சிர்சுகர் அகோலாவின் பாலாப்பூர் தொகுதியில் பாரிபா பகுஜன் மகாசங்கம் சார்பில் போட்டியிட்டு 6939 வாக்குகள் வித்தியாசத்தில் வெற்றி பெற்றார்.

20 மார்ச் 2018 அன்று, பிரகாசு அம்பேத்கர் வஞ்சித் பகுஜன் அகாதி என்ற புதிய அரசியல் கட்சியை நிறுவினார். 2019 மார்ச் 14 அன்று, பாரிபா பகுஜன் மகாசங் வஞ்சித் பகுஜன் அகாதியுடன் இணைக்கப்படும் என்று அம்பேத்கர் அறிவித்தார். பாரிபா-பகுஜான் மகாசங்கத்தின் வெற்றியின் மூலம் சமூக பொறியியலின் 'அகோலா முறை' இருந்தபோதிலும், 'பாரிபா' என்ற சொல் கட்சியின் விரிவாக்கத்தினை மட்டுப்படுத்தியதாக அவர் கூறினார். 2019 மக்களவைத் தேர்தலுக்குப் பிறகு, பாரிபா பகுஜன் மகாசங்கம் வஞ்சித் பகுஜன் அகாதியுடன் இணைக்கப்படும் என்றும், வஞ்சித் பகுஜன் அகாதி பரந்த அர்த்தத்தில் ஏற்றுக்கொள்ளப்படுகிறது என்றும் அறிவித்தார். 2019 நவம்பர் 8 அன்று, பாரிபா பகுஜன் மகாசங்கா வஞ்சித் பகுஜன் அகாதியுடன் இணைந்தது.

## தேர்தல் செயல்பாடு

### மக்களவைத் தேர்தல்

### மகாராட்டிரா சட்டப்பேரவைத் தேர்தல்

## மேலும் காண்க

* இந்திய குடியரசுக் கட்சி (அ.)

## மேற்கோள்கள்

## வெளி இணைப்புகள்

* இந்தியன் எக்ஸ்பிரஸில் பி. ஒய். அம்பேத்கருடன் நேர்காணல்

பகுப்பு:தலித்திய அரசியல்
பகுப்பு:மகாராட்டிர அரசியல் கட்சிகள்
பொட்டாசியம் அறுபுரோமோயிரேனேட்டு

**பொட்டாசியம் அறுபுரோமோயிரேனேட்டு** (*Potassium hexabromorhenate*) என்பது K2ReBr6 என்ற மூலக்கூற்று வாய்ப்பாடால் விவரிக்கப்படும் ஓர் கனிம வேதியியல் சேர்மமாகும்.
 
## தயாரிப்பு
புரோமின் வாயு ஓட்டத்தில் பொட்டாசியம் புரோமைடையும் இரேனியத்தையும் சேர்த்தால் பொட்டாசியம் அறுபுரோமோயிரேனேட்டு உருவாகும்.
:Re + 2KBr + 2Br2 → K2ReBr6

இரேனியம் மூவாக்சைடும் பொட்டாசியம் புரோமைடும் சேர்ந்த கலவையில் ஐதரோபுரோமிக் அமிலத்தைச் சேர்த்து வினைபுரியச் செய்தாலும் பொட்டாசியம் அறுபுரோமோயிரேனேட்டு உருவாகும்:

::ReO2 + 2KBr + 4HBr -> K2ReBr6 + 2H2O

செறிவூட்டப்பட்ட ஐதரோ புரோமிக் அமிலத்தில் உள்ள பொட்டாசியம் அயோடைடைப் பயன்படுத்தி பொட்டாசியம் பெர்யிரேனேட்டை ஒடுக்கினாலும் இச்சேர்மம் உருவாகும்.
 
:2KReO4 + 6KI + 16HBr → 2K2ReBr6 + 4KBr + 3I2 + 8H2O

## இயற்பியல் பண்புகள்
பொட்டாசியம் அறுபுரோமோயிரேனேட்டு Fm3m என்ற இடக்குழுவில் கனசதுரப் படிகத்திட்டத்தில் சிவப்பு நிறப் படிகங்களாக படிகமாகிறது.

## வேதிப்பண்புகள்
பொட்டாசியம் அறுபுரோமோயிரேனேட்டு ஐதரோபுரோமிக் அமிலத்தில் கரைந்து சிவப்பு அல்லது ஆழமான மஞ்சள் நிற கரைசலை உருவாக்குகிறது. 

தண்ணீருடன் இச்சேர்மம் வினைபுரிகிறது.
 
::K2ReBr6 + 2H2O → ReO2 + 2KBr + 4HBr

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:இரேனியம் சேர்மங்கள்
பகுப்பு:புரோமோ அணைவுச் சேர்மங்கள்
பகுப்பு:புரோமோமெட்டலேட்டுகள்
கிளன்மேரி எல்ஆர்டி நிலையம்

**கிளன்மேரி எல்ஆர்டி நிலையம்** அல்லது **கிளன்மேரி இலகு விரைவுப் போக்குவரத்து நிலையம்** (ஆங்கிலம்: *Glenmarie LRT Station* அல்லது **CGC-Glenmarie LRT Station**; மலாய்: *Stesen LRT Glenmarie*; சீனம்: 格林瑪麗站) என்பது மலேசியா, கோலாலம்பூர், கிளானா ஜெயா, சுபாங், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.

இந்த நிலையம் தற்போது சா ஆலாம் வழித்தடத்திற்காக கட்டுமானத்தில் உள்ளது. கட்டுமானம் நிறைவடைந்த பின்னர் இந்த நிலையம் ஒரு பரிமாற்ற நிலையமாகச் செயல்படும்; மற்றும் 2025-இல் திறக்கப்படலாம் என எதிர்ப்பார்க்கப்படுகிறது.

## அமைவு

கிளன்மேரி எனும் பெயரை இந்த எல்ஆர்டி நிலையம் பகிர்ந்து கொண்டாலும், கேஎல் சென்ட்ரல்–இஸ்கைபார்க் வழித்தடத்தின் விரிவாக்கத்தில் உள்ள கிளன்மேரி கொமுட்டர் நிலையத்துடன் ஒரு பரிமாற்ற நிலையமாக இணைந்து செயல்படாது. கிளன்மேரி தொழில் பூங்காவிற்கு அருகில் ஏறக்குறைய 2.6 கிமீ தொலைவில் கிளன்மேரி கொமுட்டர் நிலையம் அமைந்துள்ளது. 

கிளன்மேரி எல்ஆர்டி நிலையம், **[[பெட்டாலிங் ஜெயா நகரப் பிரிவுகளின் பட்டியல்#பிரிவு: SS1-SS9, SS9A, SS10, SS11, SS20 - SS22, SS22A, SS23 - SS26|SS7]]** சுபாங் வானூர்தி நிலைய நெடுஞ்சாலையில், கிளானா ஜெயாவின் அருகில் அமைந்துள்ளது.

### கிளன்மேரி

'''SS7''' சாலை, கிளன்மேரி ஆகியவற்றின் சுற்றுப்புறங்கள் இந்த நிலையத்திற்கு அருகில் அமைந்துள்ளன. 

2019-ஆம் ஆண்டில், கிளன்மேரி எல்ஆர்டி நிலையம் மற்றும் கோம்பாக் எல்ஆர்டி நிலையம் ஆகிய நிலையங்களுக்கு இடையே உச்ச நேர தொடருந்துப் போக்குவரத்து அதிகரிக்கப்பட்டது. அதிகரித்து வரும் பயணிகளின் தேவைகளை நிறைவு செய்வதற்காக, காத்திருக்கும் நேரம் 3 நிமிடங்களில் இருந்து 1.5 நிமிடங்களுக்கு தற்காலிகமாகக் குறைக்கப்பட்டது.

### சுபாங் வானூர்தி நிலையம்

சுபாங் ஜெயா, கிளானா ஜெயா, சுங்கை பூலோ, குவாசா டமன்சாரா, கோத்தா டாமன்சாரா, ஆரா டாமன்சாரா, முத்தியாரா டாமன்சாரா போன்ற நகரங்களும்; பெட்டாலிங் ஜெயா பெரு நகர்ப் பகுதிகளும், கிளன்மேரி நகரத்திற்கு அருகில் உள்ளன.

கிளன்மேரி நகரத்திற்கு அருகில் கோலாலம்பூரின் முன்னாள் பன்னாட்டு வானூர்தி நிலையமான சுல்தான் அப்துல் அசீஸ் சா வானூர்தி நிலையம் *(Subang International Airport)* அமைந்துள்ளது. இந்த வானூர்தி நிலையம், சுபாங் பன்னாட்டு வானூர்தி நிலையம் (*Subang Airport*) என்றும் அழைக்கப்படுகிறது.

## காட்சியகம்
 
KJ Line Glenmarie LRT Station entrance (220708).jpg
Glenmarie LRT island platform.jpg
KJ Line Glenmarie LRT Station platform (220708) 01.jpg
KJ Line Glenmarie LRT Station outview (220708) 04.jpg
Rapid KL T774 LRT Feeder Bus (WVF 1541) at Glenmarie LRT Station (240602) 02.jpg


## மேலும் காண்க
* மலேசிய தொடருந்து போக்குவரத்து
* கோலாலம்பூர் பேருந்து வழித்தடங்களின் பட்டியல்
* பெட்டாலிங் ஜெயா நகரப் பிரிவுகளின் பட்டியல்
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

*Glenmarie LRT station

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
செயந்த் பிரபாகர் பாட்டீல்

**செயந்த் பிரபாகர் பாட்டீல்** (Jayant Prabhakar Patil ) ஒரு இந்திய அரசியல்வாதி ஆவார். இவர் தற்போது *[[இந்திய விவசாயிகள் மற்றும் தொழிலாளர் கட்சி|இந்திய விவசாயிகள் மற்றும் தொழிலாளர் கட்சியின்]]* பொதுச் செயலாளராகவும், மகாராஷ்டிரா சட்ட மேலவை உறுப்பினராகவும் உள்ளார். ராய்காட் மாவட்ட மத்திய கூட்டுறவு வங்கியின் தலைவராக உள்ளார்.

## அரசியல் வாழ்க்கை
இவரின் தந்தை இறந்த பிறகு இவர் தனது கட்சியின் தலைவராக ஆனார். 2004 மஹாராஷ்டிரா சட்டமன்றத் தேர்தல் அவரது கட்சிக்கு ஒரு பெரிய பின்னடைவாக இருந்தது, ஏனெனில் இரண்டு முக்கிய தலைவர்கள் அலிபாக் மற்றும் பென் தொகுதிகளில் தங்கள் இடங்களை இழந்தனர். 2009 ஆம் ஆண்டில் அவர்கள் அந்த தொகுதி இடங்களை மீண்டும் பெற்றனர், ஆனால் பன்வேலில் தோல்வியடைந்தனர், மேலும் மாவட்டத்தில் இருந்து பல வாக்குகளையும் இழந்தனர். 2014 தேர்தலில் அவர்கள் ராய்காட்டில் இரண்டு இடங்களை மட்டுமே வென்றனர். 2019 ஆம் ஆண்டில், அவர்கள் தேசியவாத காங்கிரசு கட்சியுடன் கூட்டணி அமைத்து ராய்காட்டில் உள்ள அனைத்து இடங்களையும் இழந்தனர்.

## மேற்கோள்கள்

பகுப்பு:வாழும் மக்கள்
தி சபர்மதி ரிப்போர்ட் (திரைப்படம்)

**தி சபர்மதி ரிப்போர்ட்** என்பது இந்தியாவில் இந்தி மொழியில் வெளிவந்த ஓர் திரைப்படமாகும். இத்திரைப்படமானது குசராத் மாநிலத்தில் நடந்த கோத்ரா ரயில் எரிப்பு சம்பவத்தை மையமாக வைத்து எடுக்கப்பட்ட திரைப்படமாகும் பாலாஜி மோசன் பிக்சர்ஸ், விகிர் பிலிம்ஸ் புரொடக்சன், விபின் அக்னிஹோத்ரி பிலிம்ஸ் ஆகிய நிறுவனங்கள் இந்தத் திரைப்படத்தை தயாரித்து உள்ளன. தீரஜ் சர்னா படத்தை இயக்கி உள்ளார். நடிகர் விக்ராந்த் மாஸ்ஸி, நடிகை ராசி கன்னா உள்ளிட்டோர் முக்கிய கதாபாத்திரங்களில் நடித்து உள்ளனர். பல சிக்கல்கள் மற்றும் தாமதங்களுக்குப் பிறகு, *சபர்மதி அறிக்கை* 15 நவம்பர் 2024 அன்று திரையரங்குகளில் வெளியிடப்பட்டது.  எதிர்மறை மற்றும் கலவையான விமர்சனங்களைப் பெற்றது.
## பின்னணி

27 பிப்ரவரி 2002 அன்று காலையில் கோத்ரா சந்திப்பு தொடருந்து நிலையத்தில் நின்றிருந்த சபர்மதி விரைவு வண்டியின் ஒரு பெட்டியில் சமூக விரோதிகள் தீவைத்த காரணத்தினால், அயோத்தியிலிருந்து வாரணாசி வழியாக ஊருக்கு திரும்பிக்கொண்டிருந்த 59 பயணிகள் தீயால் கொல்லப்பட்டனர். இந்நிகழ்வை மையமாகக் கொண்டு *சபர்மதி ரிப்போர்ட்* திரைப்படம் தயாரிக்கப்பட்டது. 
## மேற்கோள்கள்

## குறிப்புகள்

பகுப்பு:2024 திரைப்படங்கள்
பகுப்பு:இந்திய இந்தித் திரைப்படங்கள்
இந்திய விவசாயிகள் மற்றும் தொழிலாளர் கட்சி

**இந்திய விவசாயிகள் மற்றும் தொழிலாளர் கட்சி** (Peasants and Workers Party of India (PWP) என்பது இந்தியா மகாராட்டிராவில் உள்ள ஒரு மார்க்சிஸ்ட் அரசியல் கட்சி. இந்தக் கட்சி 1948 இல் நிறுவப்பட்டது, சுதந்திரத்திற்கு முந்தைய காலத்திலிருந்து அதன் வேர்களைக் கொண்டுள்ளது மற்றும் சுமார் 10,000 உறுப்பினர்களைக் கொண்டுள்ளது. கட்சியின் செல்வாக்கு பெரும்பாலும் மூன்று மாவட்டங்களுக்கு மட்டுமே வரையறுக்கப்பட்டுள்ளது. இந்தக் கட்சி மஹாராட்டிராவில் புனே சேர்ந்த கேசவராவ் ஜேதே, சங்கரராவ் மோரே, மும்பை சேர்ந்த பவுசாகேப் ராவத், சதாரா சேர்ந்த நானா பாட்டீல், சோலாப்பூரைச் சேர்ந்த துல்ஷிதாஸ் ஜாதவ், பெல்காமைச் சேர்ந்த தாஜிபா தேசாய், கோலாப்பூரைச் சார்ந்த மாதவராவ் பாகல், அகமதுநகரைச் சேர்ந்த பி. கே. பாப்கர் மற்றும் தத்தா தேஷ்முக், வித்தலராவ் ஹண்டே மற்றும் பலர் மூலம் நிறுவப்பட்டது.
மஹாராஷ்டிராவின் முன்னாள் சட்டமன்ற உறுப்பினர் ஜெயந்த் பிரபாகர் பாட்டீல் கட்சியின் பொதுச் செயலாளராக உள்ளார்.  குறிப்பாக ராய்காட் மாவட்டத்தில் இக்கட்சிக்கு செல்வாக்கு உள்ளது,  மேலும் மகாராஷ்டிராவில் ராய்காட், சோலாப்பூர், நாஷிக், நாக்பூர், நாந்தேட் மற்றும் பரபானி ஆகிய மாவட்டங்களில் உறுப்பினர்களைக் கொண்டுள்ளது.

## தேர்தல் முடிவுகள்
2014 மகாராஷ்டிரா சட்டப்பேரவைத் தேர்தலில் தனது 88ஆவது வயதில், கட்சியின் கணபத்ராவ் தேஷ்முக் சங்கோல் தொகுதியில் 94,374 வாக்குகள் பெற்று, சிவசேனா கட்சியின் சாஜிபாபு பாட்டிலை 25,224 வாக்குகள் வித்தியாசத்தில் வெற்றி பெற்றார்.

## மேற்கோள்கள்

பகுப்பு:மகாராட்டிர அரசியல் கட்சிகள்
கார்கில் சட்டமன்றத் தொகுதி

**கார்கில் சட்டமன்றத் தொகுதி** (*Kargil Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் 2019 வரை செயல்பாட்டிலிருந்த ஒரு தொகுதியாகும். கார்கில் சட்டமன்றத் தொகுதி, லடாக் மக்களவைத் தொகுதியின் ஒரு பகுதியாகவும் இருந்தது.

## சட்டப்பேரவை உறுப்பினர்

* 1962: அகா சையத் இப்ராகிம் சா, ஜம்மு காஷ்மீர் தேசிய மாநாட்டு கட்சி
* 1967: காச்சு முகமது அலி கான், சுயேச்சை
* 1972: காச்சு முகமது அலி கான், சுயேச்சை
* 1977: முன்ஷி ஹபீபுல்லா, ஜம்மு காஷ்மீர் தேசிய மாநாட்டு கட்சி
* 1983:முன்ஷி அபீபுல்லா, ஜம்மு காஷ்மீர் தேசிய மாநாட்டு கட்சி
* 1987: கமர் அலி அகுன், ஜம்மு காஷ்மீர் தேசிய மாநாட்டு கட்சி
* 1996: கமர் அலி அகுன், ஜம்மு காஷ்மீர் தேசிய மாநாட்டு கட்சி
* 2002: ஹாஜி நிசார் அலி, சுயேச்சை உறுப்பினர்
* 2008: கமர் அலி அகுன், ஜம்மு காஷ்மீர் தேசிய மாநாட்டு கட்சி
* 2014: அசுகர் அலி கர்பாலை, இந்திய தேசிய காங்கிரசு

## தேர்தல் முடிவுகள்

### 2014

## மேலும் காண்க

* கார்கில்
* கார்கில் மாவட்டம்

## மேற்கோள்கள்

பகுப்பு:கார்கில் மாவட்டம்
சன்சுகர் சட்டமன்றத் தொகுதி

**சன்சுகர் சட்டமன்றத் தொகுதி** (*Zanskar Assembly constituency*) இந்தியாவின் வட மாநிலமான சம்மு காசுமீரின் முந்தைய சம்மு காசுமீர் சட்டமன்றத்தின் ஒரு தொகுதியாகும். சன்சுகர் லடாக் மக்களவைத் தொகுதியின் ஒரு பகுதியாகவும் இருந்தது.

## சட்டப்பேரவை உறுப்பினர்
* 1996: முகமது அப்பாசு, ஜம்மு காஷ்மீர் தேசிய மாநாட்டு கட்சி
* 2002: முகமது அப்பாசு, ஜம்மு காஷ்மீர் தேசிய மாநாட்டு கட்சி
* 2005: குலாம் ராசா, சுயேச்சை
* 2008: பெரோசு அகமது கான், ஜம்மு காஷ்மீர் தேசிய மாநாட்டு கட்சி
* 2014: சையத் முகமது பாகிர் ரிசுவி, சுயேச்சை

## தேர்தல் முடிவுகள்
### 2014

## மேலும் காண்க
* சன்ஸ்கார்
* லே மாவட்டம்

## மேற்கோள்கள்

பகுப்பு:லே மாவட்டம்
பொட்டாசியம் முப்புளோரோ அசிட்டேட்டு

**பொட்டாசியம் முப்புளோரோ அசிட்டேட்டு** (*Potassium trifluoroacetate*) என்பது CF3COOK என்ற மூலக்கூற்று வாய்ப்பாடால் விவரிக்கப்படும் ஓர் கனிம வேதியியல் சேர்மமாகும். பொட்டாசியம் டிரைபுளோரோ அசிட்டேட்டு என்ற பெயராலும் இது அழைக்கப்படும். KH(CF3COO)2 என்ற வாய்ப்பாடு கொண்ட அமில உப்பாகவும் இது உருவாகும்.

## தயாரிப்பு
முப்புளோரோஅசிட்டிக் அமிலத்துடன் பொட்டாசியம் ஐதராக்சைடு,  பொட்டாசியம் கார்பனேட்டு அல்லது பொட்டாசியம் பைகார்பனேட்டு ஆகியனவற்றைச் சேர்த்து வினைபுரியச் செய்வதன் மூலம்  பொட்டாசியம் முப்புளோரோ அசிட்டேட்டு   
தயாரிக்கப்படுகிறது. 

::CF3COOH + KOH → CF3COOK + H2O
 
## பண்புகள்
வெப்பப்படுத்தினால் பொட்டாசியம் முப்புளோரோ அசிட்டேட்டு  சிதைவடையும். 220 °செல்சியசு வெப்பநிலையில் அதிகபட்ச சிதைவு விகிதத்தை அடையும். பொட்டாசியம் புளோரைடு, சில ஆவியாகும் பொருட்கள், கார்பன் டை ஆக்சைடு, கார்பன் மோனாக்சைடு, முப்புளோரோ அசிட்டைல் புளோரைடு போன்றவை விளைபொருட்களாகும்..  

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:முப்புளோரோ அசிட்டேட்டுகள்
உதம்பூர் சட்டமன்றத் தொகுதி

**உதம்பூர் சட்டமன்றத் தொகுதி** (*Udhampur Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் செயல்பாட்டிலிருந்த ஒரு சட்டமன்றத் தொகுதிகளில் ஒன்றாகும். உதம்பூர் மக்களவை தொகுதியின் ஒரு பகுதியாகவும் இருந்தது.

## சட்டப்பேரவை உறுப்பினர்கள்

## தேர்தல் முடிவுகள்

### 2014

## மேலும் காண்க

* உதம்பூர்
* உதம்பூர் மாவட்டம்

## மேற்கோள்கள்

பகுப்பு:சம்மு காசுமீரில் நீக்கப்பட்ட சட்டமன்றத் தொகுதிகள்
ஜாதவ்பூர்

**ஜாதவ்பூர்** (*Jadavpur*), இந்தியாவின் மேற்கு வங்காளம் மாநிலத்தின் கொல்கத்தா மாவட்டத்தில் உள்ள தலைநகர் பகுதியான கொல்கத்தா மாநகரத்தின் ஒரு பகுதியாக உள்ளது. ஜாதவ்பூர் கொல்கத்தாவிற்கு தென்கிழக்கே (ஜவகர்லால் நேரு சாலை வழியாக) 12.2 கிலோ மீட்டர் தொலைவில் உள்ளது. கொல்கத்தா மாநகராட்சியின் வார்டுகள் எண் 92, 93, 96, 98, 99 மற்றும் 102  ஜாதவ்பூர் நகர்புற பகுதியில் உள்ளது. தெற்கு கொல்கத்தா மாநகரத்தில் அமைந்த ஜாதவ்பூர் நகர்புற பகுதியில் ஜாதவ்பூர் பல்கலைக்கழகம், இந்திய அறிவியல் வளர்ச்சிக் கழகம், மத்திய கண்ணாடி மற்றும் பீங்கான் ஆராய்ச்சி நிறுவனம் மற்றும் இந்திய வேதியியல் உயிரியல் நிறுவனம் உள்ளது. ஜாதவ்பூரில் *இராஜா சுபோத் சந்திர மல்லிக் சாலை* மிகவும் பிரபலம்.  ஜாதவ்பூர் பகுதி, ஜாதவ்பூர் மக்களவைத் தொகுதிக்கும்; ஜாதவ்பூர் சட்டமன்றத் தொகுதிக்கும் உட்பட்டது.

## போக்குவரத்து

ஜாதவ்பூர் பகுதியில்  ஜாதவ்பூர் தொடருந்து நிலையம் மற்றும் கொல்கத்தா மெட்ரோவின் இரவீந்திர சரோவர் மெட்ரோ நிலையம், மகாநாயக் உத்தம் குமார் மெட்ரோ நிலையம், கவி சுகந்தா மெட்ரோ நிலையம், ஜோதிரிந்திரா நந்தி மெட்ரோ நிலையம் மற்றும் சத்யஜித் ராய் மெட்ரோ நிலையங்கள் உள்ளது. 

## கல்வி & ஆய்வு நிலையங்கள்

* ஜாதவ்பூர் பல்கலைக்கழகம்.
*விஜய்கர் ஜோதிஷ் ராய் கல்லூரி 
*இந்திய அறிவியல் வளர்ச்சிக் கழகம்
*இந்திய வேதியியல் உயிரியல் நிறுவனம்
* மத்திய கண்ணாடி மற்றும் பீங்கான் ஆராய்ச்சி நிறுவனம்
* கேபிசி மருத்துவக் கல்லூரி & மருத்துவமனை.
* ஜாதவ்பூர் வித்தியாபீடம்
## மேற்கோள்கள்

கொல்கத்தாவின் சுற்றுப்பகுதிகள்
ஜாதவ்பூர் பல்கலைக்கழகம்

**ஜாதவ்பூர் பல்கலைக்கழகம்** (*Jadavpur University*) இந்தியாவின் மேற்கு வங்காளம் மாநிலத்தின் தலைநகரான கொல்கத்தா மாநகரத்திற்குட்பட்ட ஜாதவ்பூர் பகுதியில் இயங்கும் ஒரு பொதுத்துறை பல்கலைக்கழகம்  ஆகும். இப்பல்கலைக்கழகம் 1955ஆம் ஆண்டில் நிறுவப்பட்டது.

2023ஆம் ஆண்டில் இப்பல்கலைக்கழகத்தில் 902 ஆசிரியர்களும்; 13,570 மாணவர்களும் இருந்தனர். அவர்களில் இளநிலை மாணவர்கள் 8,148, முதுநிலை மாணவர்கள் 3,134 மற்றும் ஆய்வு மாணவர்கள் 2,888 பேரும் இருந்தனர். இப்பல்கலைக்கழகத்தில் இளநிலை மற்றும் முதுநிலை கலை, அறிவியல், பொறியல், வணிகம், நிர்வாகப் படிப்புகளும் மற்றும் ஆராய்ச்சி படிப்புகளும் உள்ளது. 
## வளாகங்கள்
### முதன்மை வளாகம்

இதன் முதன்மை வளாகம் ஜாதவ்பூரில் 60 ஏக்கர் பரப்பளவில் உள்ள்து. இங்கு பொறியியல், கலை மற்றும் அறிவியல் துறைகள் செயல்படுகிறது.  முதன்மை வளாகத்தில் 7 கூட்டரங்கங்கள் மற்றும் 3,000 பேர் அமரக்கூடிய திறந்தவெளி அரங்கம் உள்ளது. 
 
6 ஏக்கர் பரப்பளவில் விளையாட்டுத் திடல்கள் கொண்டுள்ளது. 
### பிற வளாகங்கள்
உப்பு நீர் ஏரி வளாகம் - 26 ஏக்கர் கொண்ட இவ்வளாகத்தில் பொறியியல், தொழில்நுட்பம், தகவல் தொழில் நுட்பம்  மற்றும் எரிசக்தி பொறியியல் பிரிவுகள் உள்ளது.

### மேற்கு வளாகம், ஜாதவ்பூர்
### புதிய நகர வளாகம்
## மேற்கோள்கள்

## வெளி இணைப்புகள்
*  ஜாதவ்பூர் பல்கலைக்கழகத்தின் இணையதளம்

பகுப்பு:இந்தியப் பல்கலைக்கழகங்கள்
பகுப்பு:கொல்கத்தாவில் உள்ள கல்வி நிறுவனங்கள்
எஸ்எஸ்15 எல்ஆர்டி நிலையம்

**எஸ்எஸ்15 எல்ஆர்டி நிலையம்** அல்லது **எஸ்எஸ்15 இலகு விரைவுப் போக்குவரத்து நிலையம்** (ஆங்கிலம்: *SS15 LRT Station*; மலாய்: *Stesen LRT SS15*; சீனம்: SS15站) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.

இந்த நிலையம் சிலாங்கூர், சுபாங் ஜெயா, SS15; SS17 சுற்றுப்புறங்களை இணைக்கிறது; மற்றும் இந்த நிலையம் சுபாங் ஜெயா ஜெங்கா சாலையில் அமைந்துள்ளது.

## அமைவு

கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டம், கிளானா ஜெயா எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரை நீடித்தது. 

SS15 பகுதியில் இந்த நிலையம் அமைந்து இருந்ததால், எஸ்எஸ்15 எனும் பெயரும் இந்த நிலையத்திற்குச் சூட்டப்பட்டது. 

### சுபாங் ஜெயா

SS15; SS17, சுபாங் ஜெயா ஆகியவற்றின் சுற்றுப்புறங்கள் இந்த நிலையத்திற்கு அருகில் அமைந்துள்ளன.

## கிளானா ஜெயா வழித்தடம்

கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம்' (*LRT Kelana Jaya Line*) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும். 

இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.
 
இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும். 

கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.

## காட்சியகம்
 
SS15 LRT Station signboard entrance (220711) 01.jpg
SS15 LRT Station Entrance A (220711).jpg
SS15 LRT Station Entrance B (220711).jpg
SS15 LRT Station Entrance B bus stop (220711).jpg
SS15 LRT Station Entrance A bus stop (220711) 02.jpg
SS15 LRT Station platform (220711).jpg
SS15 Station - Mapillary (Z7EM5NX8gPViH1yqg9S25u).jpg
SS 15 LRT Station platform level (211104) 03.jpg


## மேலும் காண்க
* மலேசிய தொடருந்து போக்குவரத்து
* கோலாலம்பூர் பேருந்து வழித்தடங்களின் பட்டியல்
* பெட்டாலிங் ஜெயா நகரப் பிரிவுகளின் பட்டியல்
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

*SS15 LRT Station

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
சந்தன அபேரத்ன

**சந்தன அபேரத்ன** ஓர் இலங்கை அரசியல்வாதி ஆவார். தற்போது அரச நிர்வாகம், மாகாண சபைகள் மற்றும் உள்ளூராட்சி அமைச்சராக பணியாற்றுகிறார்.  அவர் 2024 இலங்கை நாடாளுமன்றத் தேர்தலில் தேசிய மக்கள் சக்தி உறுப்பினராக புத்தளம் மாவட்டத்தில் இருந்து இலங்கை நாடாளுமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:இலங்கை அமைச்சர்கள்
பகுப்பு:இலங்கையின் 17வது நாடாளுமன்ற உறுப்பினர்கள்
வஞ்சித் பகுஜன் ஆகாடி

**வஞ்சித் பகுஜன் ஆகாடி** (*Vanchit Bahujan Aagadi*) என்பது பிரகாஷ் அம்பேத்கரால் 20 மார்ச் 2018 அன்று நிறுவப்பட்ட ஒரு இந்திய அரசியல் கட்சியாகும். இந்தக் கட்சி முதன்மையாக மஹாராஷ்டிராவை அடிப்படையாகக் கொண்டு இயங்குகிறது. வஞ்சித் பகுஜன் ஆகாடி ஜோதிபா கோவிந்த ராவ் புலே மற்றும் அம்பேத்கரிச சித்தாந்தத்தை பின்பற்றுகிறது.
## வரலாறும் பின்னணியும்
2018 சனவரி 1 அன்று, தங்கர் சமூக மக்கள் மகாராஷ்டிராவின் பாந்தர்பூரில் நடத்திய மாநாட்டில் வஞ்சித் பகுஜன் ஆகாடி என்ற பெயர் முதன்முதலில் பயன்படுத்தப்பட்டது. மாநாட்டுக்கு பிரகாஷ் அம்பேத்கர் தலைமை தாங்கினார். இதுவரை சுமார் 100 சிறிய அரசியல் கட்சிகளும் சமூக அமைப்புகளும் இந்த மாநாட்டில் பங்கேற்றுள்ளன.

## மேற்கோள்கள்

பகுப்பு:மகாராட்டிர அரசியல் கட்சிகள்
இலெகோண்டைட்டு

**இலெகோண்டைட்டு** (*Lecontite*)  என்பது (NH4,K)NaSO4·2H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சோடியம் அமோனியம் சல்பேட்டு இருநீரேற்றுடன் அமோனியாவிற்குப் பதிலாக பொட்டாசியம் பதிலீடு செய்யப்பட்ட குறிப்பாக நான்கில் ஒரு பங்கு பொட்டாசியம் உள்ள கனிமமாக இக்கனிமம் கருதப்படுகிறது.) இது ஒரு சல்பேட்டு வகை கனிமமாகும். ஓண்டுராசு நாட்டில் உள்ள லாசு பீட்ராசு  குகையில் இயான் லாரன்சு இலெகோண்டே என்பவரால் ஒரு அங்குல நீளமுள்ள படிகங்கள் உட்பட வௌவால் கழிவுகளின் சிதைவுப் பொருளாக இது கண்டறியப்பட்டது. 1858 ஆம் ஆண்டில் டபிள்யூ.இயே. டெய்லரால் தனி கனிமமாக அடையாளம் காணப்பட்டது. 1963 ஆம் ஆண்டு நிலவரப்படி, பெரும்பாலான இயற்கை மாதிரிகள் அதே குகையில் இருந்து வந்தவையாகும். 

அம்மோனியம் சல்பேட்டுடன் நீரிய கரைசலிலுள்ள சோடியம் சல்பேட்டைச் சேர்த்து கரைசலை  வினைபுரியச் செய்து படிகமாக்குவதன் மூலம் இலெகோண்டைட்டை எளிதில் தயாரிக்கவும் முடியும். 

பன்னாட்டு கனிமவியல் சங்கம் இலெகோண்டைட்டு கனிமத்தை Lcn என்ற குறியீட்டால் அடையாளப்படுத்துகிறது. 

## மேற்கோள்கள்

பகுப்பு:அமோனியம் கனிமங்கள்
பகுப்பு:சோடியம் கனிமங்கள்
பகுப்பு:சல்பேட்டுக் கனிமங்கள்
பகுப்பு:நேர்ச்சாய்சதுரக் கனிமங்கள்
அம்பேத்கரிசம்

வலது|thumb|பி. ஆர். அம்பேத்கர் (1891-1956)
**அம்பேத்கரிசம் (**Ambedkarism) என்பது இந்தியப் பொருளாதார வல்லுநரும், வழக்கறிஞரும், சமூகச் சீர்திருத்தவாதியுமான பீ. ஆர்.அம்பேத்கரின் போதனை, சித்தாந்தம் அல்லது தத்துவம் என்று  அழைக்கப்படுகிறது. சகோதரத்துவம், சனநாயகம், வகுப்புவாதத் தொகுதிகள், இந்து மதத்திலிருந்து மதம் மாறுதல், அரசியல் அதிகாரம், சட்டத்தின் ஆட்சி, நவாயனம் போன்ற விசயங்களில் அம்பேத்கரிசம் சிறப்பு கவனம் செலுத்துகிறது.
;

## இதனையும்  காண்க
* அம்பேத்கர் மக்கள் இயக்கம்
* தி கேஸ்ட்லெஸ் கலெக்டிவ்
* விடுதலைச் சிறுத்தைகள் கட்சி
* பாம்செப்
* பகுஜன் சமாஜ் கட்சி

## மேற்கோள்கள்

### ஆதாரங்கள்

* 
பகுப்பு:அம்பேத்கர்
தினாக்சைட்டு

**தினாக்சைட்டு** (*Tinaksite*)  என்பது K2Na(Ca,Mn2+)2TiO[Si7O18(OH)] என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.Tnk வடக்கு உருசியாவில் இக்கனிமம் கண்டறியப்பட்டது. தினாக்சைட்டு சாம்பல்-வெள்ளை, மஞ்சள், ஆரஞ்சு அல்லது பழுப்பு நிறமாகக் காணப்படுகிறது.  மேலும் இது பெரும்பாலும் சிலிக்கேட்டு வகை கனிமமான சாரோயிட்டு கனிமத்துடன் காணப்படுகிறது.  கனிமத்தின் பகுதிக் கூறுகளாக உள்ள தைட்டானியம், சோடியம், பொட்டாசியம், சிலிக்கான் ஆகிய தனிமங்களின் பெயர்களிலிருந்து இக்கனிமத்தின் பெயர் பெறப்பட்டது. பன்னாட்டு கனிமவியல் சங்கம் முதன்முதலில் 1965 ஆம் ஆண்டில் தினாக்சைட்டு கனிமத்தை ஒரு கனிமமாக அங்கீகரித்தது.

பன்னாட்டு கனிமவியல் சங்கம் இலெகோண்டைட்டு கனிமத்தை Tnk என்ற குறியீட்டால் அடையாளப்படுத்துகிறது. 

## மேற்கோள்கள்

பகுப்பு:கால்சியம் கனிமங்கள்
பகுப்பு:சோடியம் கனிமங்கள்
பகுப்பு:பொட்டாசியம் கனிமங்கள்
பகுப்பு:இனோசிலிக்கேட்டுகள்
பகுப்பு:இரத்தினக் கற்கள்
பகுப்பு:முச்சரிவச்சுக் கனிமங்கள்
ஊசல் (அரசியல்)

**ஊசல்** (Swing) என்பது தேர்தலின் பொது  வாக்காளர் ஆதரவு நிலைபாட்டில் எற்படும் கணக்கிடும் ஓர் பகுப்பாய்வைக் குறிக்கிறது. ஒரு தேர்தலுக்கும் மற்றொரு தேர்தலுக்கும் எற்படும் நேர்மறை அல்லது எதிர்மறை நிலைபாட்டை சதவிகித முறையில் கணக்கிடும் முறையாகும். பல கட்சி ஊசலாட்டம் என்பது வேட்பாளர்கள் அல்லது கட்சிகளுக்கு இடையேயான வாக்காளர்களின் விருப்பத்தில் ஏற்படும் மாற்றத்தை குறிக்கிறது. ஒரு குறிப்பிட்ட தேர்தல் மாவட்டத்தையோ அல்லது ஒரு குறிப்பிட்ட மக்கள் தொகையையோ அளவைக்கு எடுத்துக்கொண்டு பகுப்பாய்வு செய்ய அல்லது  கணக்கிட இம்முறை உதவுகிறது.
## கணக்கீடு
ஒரு குறிப்பிட்ட தேர்தலில் பெற்ற வாக்கு சதவீதத்தையும், முந்தைய தேர்தலில் அதே கட்சி அல்லது வேட்பாளரின் வாக்கு சதவீதத்தையும் ஒப்பிட்டு ஊசலாட்டம் கணக்கிடப்படுகிறது.
## ஊசலாடும் வாக்காளர்
தேர்தலில் யாருக்கு வாக்களிக்க வேண்டும் என்பதை முடிவு செய்யாத ஒருவரை *ஊசலாடும் வாக்காளர்* என்று தேர்தல் கருத்துக் கணிப்பாளர்கள் கருதுகிறார்கள்.
## மிதக்கும் வாக்காளர்
எப்போதும் ஒரே அரசியல் கட்சிக்கு வாக்களிக்காத ஒருவர் கட்சி சாரா வாக்காளர் ஆவார். இத்தகைய வாக்காளர்கள் *மிதக்கும் வாக்காளர்* என்று தேர்தல் கருத்துக் கணிப்பாளர்கள் கருதுகிறார்கள்.

## மேற்கோள்கள்

பகுப்பு:ஐக்கிய அமெரிக்காவில் தேர்தல்கள்
பகுப்பு:ஐக்கிய இராச்சியத்தில் தேர்தல்கள்
பகுப்பு:தேர்தல்கள்
தூவானத் தும்பிகள்

***தூவானத் தும்பிகள்*** என்பது 1987-ஆம் ஆண்டு வெளியான மலையாள மொழி காதல் திரைப்படமாகும். இத்திரைப்படத்தை பி. பத்மராஜன் எழுதி இயக்கினார். இது அவர் எழுதிய புதினமான *உதகப்போலயே* என்பதை அடிப்படையாகக் கொண்டது. இத்திரைப்படம் வணிக அடிப்படையில் தோல்வியடைந்த போதிலும், இன்றும் ரசிகர்களால் பெரிதும் விரும்பப்படுகிறது.  இது ஐ. பி. என் லைவ் வெளியிட்ட என்றும் சிறந்த இந்திய திரைப்படங்களின் பட்டியலில் எட்டாவது இடத்தைப் பிடித்தது. இத்திரைப்படமானது சிறந்த இசை, பாடல்கள், உரையாடல்கள், கதாபாத்திரங்கள், விரிவான திரைக்கதை, மோகன்லால் மற்றும் சுமலதாவின் நடிப்பு ஆகியவைகளுக்காகப் பரவலாக அறியப்படுகிறது. இத்திரைப்படத்தில் மழை என்பது ஒரு முக்கிய கருப்பொருளாகவும் கிட்டத்தட்ட ஒரு கதாபாத்திரமாகவும் சித்தரிக்கப்பட்டுள்ளது.

## கதைச்சுருக்கம்
ஜெயகிருஷ்ணன் மணமாகாத ஒரு இளைஞர். அவர் ஒன்றுக்கொன்று முரணான இரட்டை வாழ்க்கையை வாழ்கிறார். ஒரு புறம் நகரத்தில் உள்ள  தனது நண்பர்களுடன் வாழ்க்கையை கொண்டாடும் ஒரு துணிச்சலான பையனாக வாழ்கிறார். இன்னொரு புறம் தனது தாயுடனும் சகோதரியுடனும் அவர்களின் கிராமத்தில் சிக்கனமான, குடும்பப் பொறுப்புள்ள ஒரு மனிதனாக வாழ்கிறார் . அவரது இரட்டை வாழ்க்கை, கிளாரா, ராதா ஆகிய இரண்டு பெண்களை எப்படி காதலிக்கிறார், அவர்களுக்கு இடையே முடிவெடுப்பதில் அவருக்கு ஏற்படும் சிரமம் ஆகியவற்றைப் பற்றிய படம் இது.

## கதாப்பாத்திரங்கள்

* மன்னாரத்தோடி ஜெயகிருஷ்ணனனாக மோகன்லால்
* கிளாராவாக சுமலதா
* ராதாவாக பார்வதி
* ரிஷி (ஜெயகிருஷ்ணனின் நண்பர்) வேடத்தில் அசோகன்
* தங்கலாக பாபு நம்பூதிரி
* ராதாவின் சகோதரர் மாதவனாக சிறீநாத்
* ஜெயகிருஷ்ணனின் தாயார் லட்சுமியாக சுகுமாரி
* ரவுன்னி அல்லது ராமனுன்னி நாயராக செகதி சிறீகுமார்
* ராதாவின் தந்தையாக சுகுமாரனாக சங்கரதி
* மேத்யூ சோசப்பாக எம். ஜி. சோமன் (கிளாராவின் கணவராக கேமியோ) 
* ஜெயகிருஷ்ணனின் சகோதரியான மாலினியாக சுலக்சனா
* ராதாவின் உறவினரான ரஞ்சினியாக செயலிலிதா.
* சாந்தகுமாரி
* பாபுவாக அலெக்சு மேத்யூ (தேவமாதா பேருந்து  நிறுவனத்தின் உரிமையாளர்)

## மேற்கோள்கள்

பகுப்பு:இந்தியப் புதினங்களை அடிப்படையாகக் கொண்ட திரைப்படங்கள்
பகுப்பு:1987 திரைப்படங்கள்
சிவ் சரண் குப்தா

**சிவ் சரண் குப்தா** (*Shiv Charan Gupta*)(பிறப்பு 3 மார்ச் 1925 உதம்பூர், சம்மு காசுமீர்-இறப்பு 15 மார்ச் 2008, உதம்புர், சம்மு காசுமீர்) என்பவர் இந்திய அரசியல்வாதியும் சம்மு காசுமீர் சட்டப் பேரவை மேனாள் உறுப்பினரும் ஆவார். இவர் பாரதிய ஜனதா கட்சியின் உறுப்பினர் ஆவார். உதம்பூர் மாவட்டத்தில் உள்ள உதம்பூர் சட்டமன்றத் தொகுதியிலிருந்து சம்மு காசுமீர் சட்டமன்ற உறுப்பினராக குப்தா இருந்தார் 1996 முதல் 2001 வரை பதவி வகித்துள்ளார்.

## மேற்கோள்கள்

பகுப்பு:3வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:2008 இறப்புகள்
பகுப்பு:1925 பிறப்புகள்
செபஸ்டியன் குளத்துங்கல்

**செபஸ்டியன் குளத்துங்கல்** (*Sebastian Kulathunkal*) ஓர் இந்திய அரசியல்வாதி ஆவார். இவர் மே 2021 முதல் கேரள சட்டமன்றத்தின், பூஞ்சார் சட்டமன்றத் தொகுதியின் சட்டமன்ற உறுப்பினராக பணியாற்றுகிறார். குளத்துங்கல் கேரள காங்கிரசு (எம்) கட்சியை சார்ந்தவராவார். 2021 தேர்தலில், முந்தைய சட்டமன்ற உறுப்பினரான பி. சி. ஜார்ஜை எதிர்த்து 16,581 வாக்குகள் வித்தியாசத்தில் வெற்றி பெற்றார்.

## மேற்கோள்கள்

பகுப்பு:கேரள சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1966 பிறப்புகள்
பகுப்பு:கேரள அரசியல்வாதிகள்
பெர்சினிடே

**பெர்சினிடே** (*Percnidae*) என்பது கிராப்சோயிடே என்ற பெருங் குடும்ப நண்டுகளின் ஒன்றாகும். *பெர்சினிடே* குடும்பத்தில் ஒரு பேரினத்தில் விவரிக்கப்பட்ட ஆறு சிற்றினங்கள் உள்ளன. இப்பேரினம் பெர்க்னான் ஆகும். இதனை ஜிசுடெல் 1848ஆம் ஆண்டு விவரித்தார்.

## மேற்கோள்கள்

## மேலும் வாசிக்க

* 
* 
* 
* 

பகுப்பு:கணுக்காலி குடும்பங்கள்
குருநானக் தாம் குருத்துவாரா

**குருத்துவாரா குரு நானக் தாம்** (*Gurudwara Guru Nanak Dham*) என்பது இந்தியாவின், தமிழ்நாட்டின், இராமேசுவரத்தில் உள்ள ஒரு குருத்துவார் ஆகும்.  முதல் சீக்கிய குருவான குரு நானக், சுமார் 1511 இல்   இராமேசுவரத்திற்கு வந்ததன் நினைவாக இந்த குருத்துவாரா கட்டப்பட்டது. இந்த குருத்வாராவை தமிழ்நாடு ஆளுநர், சுர்சித் சிங் பர்னாலா 2005 இல் பார்வையிட்டார். பின்னர் குருத்வாராவை பழுதுபார்ப்பதற்கும் விரிவுபடுத்துவதற்கும் உதவி செய்வதாக அதன் பொறுப்பாளர்களுக்கு உறுதியளித்தார்.

அதன் பின்னர் குருத்வாரா விரிவாக்கப்பட்டது. இராமேசுவரத்தில் சீக்கியர்களின் எண்ணிக்கை அதிகம் இல்லாததால், இது சென்னையில் உள்ள,  ஸ்ரீ குருநானக் சத் சங் சபா குருத்வாராவின் நிர்வாகத்தால் பராமரிக்கபடுகிறது.

## மேற்கோள்கள்

பகுப்பு:இராமேசுவரம்
பகுப்பு:இராமநாதபுரம் மாவட்டம்
கிராப்சோயிடே

**கிராப்சோயிடே** (*Grapsoidea*) நண்டுகளின் ஒரு மீப்பெரும் குடும்பமாகும். இவை நன்கு அறியப்பட்டவை. இவற்றில் பெரும்பான்மையானவை நிலப்பரப்புகளில் வாழக் கூடியன. இவை இனப்பெருக்கம் செய்ய மட்டுமே கடலுக்குச் செல்கின்றன. ஒரு சில நன்னீரில் வாழ்பவையாக உள்ளன. மிகவும் வழக்கமான வாழ்க்கை முறையைக் கொண்ட மற்றொரு நன்கு அறியப்பட்ட சிற்றினம் சீன நடு நண்டு, *எரியோசீர் சைனென்சிசு* ஆகும்.

*கிராப்சிடே* மற்றும் *பிளாகுசிடே* வகைப்பாட்டியலில் திருத்தம் தேவைப்படுகிறது. பிளாகுசிடே ஒற்றைத்தொகுதி மரபு உயிரினத் தோற்றம்கொண்டவை அல்ல. *செசார்மிடே* குடும்பத்திலுள்ள பல பேரினங்களுக்கும் இது பொருந்தும்.

*கிராப்சோயிடே*யாவின் மிக நெருக்கமான வாழக்கூடிய உறவினவையாக *ஊசிபோடோய்டியா* உள்ளது. உண்மையில், இவை ஒன்றையொன்று பொறுத்தவரை பலதொகுதி உயிரினத் தோற்றம் கொண்டவை என்று தோன்றுகிறது. மேலும் *ஊசிபோடோய்டியாவை* *கிராப்சோயிடேவுடன்* இணைப்பது உத்தரவாதமாகத் தெரிகிறது.

## மேற்கோள்கள்

## வெளி இணைப்புகள்

* 

பகுப்பு:நண்டுகள்
பகுப்பு:கணுக்காலி குடும்பங்கள்
கிளைப்டோகிராப்சிடே

**கிளைப்டோகிராப்சிடே** (*Glyptograpsidae*) என்பது கிராப்சோயிடே என்ற மீப்பெரும் குடும்பத்தைச் சேர்ந்த நண்டுகளின் குடும்பமாகும். இவை மத்திய அமெரிக்காவில் வாழ்கின்றன.

பேரினங்கள்:

* *கிளைப்டோகிராப்சசு* சுமித், 1870
* *பிளாட்டிகிரோக்ராப்சசு* தி மேன், 1896

## மேற்கோள்கள்

பகுப்பு:நண்டுகள்
பகுப்பு:கணுக்காலி குடும்பங்கள்
கமல்காட்

thumb|250x250px|கமல்காட் கோட்டையின் படிக்கட்டுகள்
**கமல்காட்** (*Kamalgad*) (தாமரைக் கோட்டை) என்பது இந்தியாவின் மகாராட்டிர மாநிலத்திலுள்ள வய் என்னும் ஊரிலுள்ள ஒரு சதுரமான மலைக் கோட்டை ஆகும்.

## அமைவிடம்
இது வய்க்கு மேற்கே பத்து மைல் (16 கி. மீ) தொலைவிலும், சாதாராவிலிருந்து 32 கி.மீ. தொலைவிலும் உள்ளது. இதன் ஆயத்தொலைவுகள் 18°05 'N, 74°00' E. இது கடல் மட்டத்திலிருந்து 4,511 அடி (1,375 மீ) உயரத்தில் உள்ளது.

## வரலாறு
கோட்டையை கட்டியவர் யார் என்று தெரியவில்லை. மராத்தியர் காலத்தில், கமல்காட், பாண்டவ்காட் மற்றும் இப்பகுதியில் உள்ள பிற கோட்டைகள் பிஜாப்பூரைச் சேர்ந்த ஒருவரால் நிர்வகிக்கப்பட்டன மராத்திய மொழியின் இப்போது செயலிழந்த மோடி எழுத்துகளில் எழுதப்பட்ட ஆரம்பகால ஆவணங்கள் கோட்டையை 'கட்டல்காட்' என்று குறிப்பிடுகின்றன. இந்த ஆவணங்கள் குறித்து விரிவான ஆய்வு நடந்து வருகிறது. 1818 ஏப்ரலில், மேஜர் தாட்சர் தலைமையிலான பிரித்தானிய படைக்கு எதிராக கமல்காட் வீழ்ந்தது. ஆங்கிலேயர்களின் கீழ், இது போர்க் கைதிகளை தூக்கிலிட இக்கோட்டைப் பயன்படுத்தப்பட்டது. 

## முக்கிய அம்சங்கள்
[thumb|250x250px|கமல்காட் கோட்டையின் [செம்புரைக்கல்]]
இந்தக் கோட்டை 3 முதல் 4 ஏக்கர் பரப்பளவில் ஒரு தட்டையான நிலப்பரப்பை உள்ளடக்கியுள்ளது. இது செங்குத்தான பாறைகளால் சூழப்பட்டுள்ளது. மேலும் இந்த பாறையை ஆபத்தான முறையில் ஏறுவதன் மூலம் மட்டுமே அடைய முடியும். முன்னதாக, ஒரு செயற்கை சுரங்கப்பாதை மூலம் அணுகுமுறை இருந்தது. இது பாறையின் அடிவாரத்தில் தொடங்கி மேலே வெளிப்பட்டது. இப்போது இந்த சுரங்கப்பாதை ஒரு பெரிய பாறை விழுந்து மூடப்பட்டது. அது ஒருபோதும் அகற்றப்படவில்லை.

## புகைப்படங்கள்

படிமம்:Kamalgad_fort_1.jpg|கமல்காட் கோட்டையின் படிகள்
படிமம்:Kamalgad_fort2.jpg|நுழைவாயில்
படிமம்:Kamalgad_fort3.jpg|கோட்டையின் மேல்பகுதி
படிமம்:Kamalgad_fort4.jpg|கமல்காட் கோட்டை
படிமம்:Kamalgad_fort5.jpg|நடைபாதை


## மகாபலேசுவரர் பீடபூமியின் காட்சி

## மேற்கோள்கள்

## இதனையும் காண்க

* மகாராட்டிராவில் உள்ள கோட்டைகளின் பட்டியல்
* இந்தியாவில் உள்ள கோட்டைகளின் பட்டியல்
* பாஜி பிரபு தேஷ்பாண்டே
* மராத்தியர்
* மராத்திய அரச குலங்கள் மற்றும் அரசுகள் பட்டியல்
* முகலாய-மராத்தியப் போர்கள்

பகுப்பு:இந்தியாவிலுள்ள கோட்டைகள்
பகுப்பு:மகாராட்டிர கோட்டைகள்
பிளாகுசிடே

**பிளாகுசிடே** (*Plagusiidae*) என்பது நண்டுகளின் குடும்பமாகும். இது முன்பு கிராப்சிடே குடும்பத்தின் துணைக்குடும்பமாக கருதப்பட்டது, ஆனால் இதன் பின்னர் ஒரு குடும்பமாக இருப்பதற்குப் போதுமான தனித்துவமாகக் கருதப்படுகிறது. குடும்பம் *பிளாகுசிடே*யில் *பெர்க்னான்* மற்றும் *பிளாகுசியா* பேரினங்களை உள்ளடக்கிய *பிளாகுசினே* என்ற துணைக்குடும்பம் அடங்கும். இது லிட்டோபிலிக், இடை அலை மற்றும் துணை அலைப் பகுதியில் வாழும் நண்டுகளின் பரவலான குழுவாகும். இவை இவற்றின் வேகம் மற்றும் சுறுசுறுப்புக்குப் பெயர் பெற்றவை.

ஆறு பேரினங்கள் இக்குடும்பத்திற்குள் சேர்க்கப்பட்டுள்ளன.

* *தடவுசியா* கினோட், 2007
* *யூச்சிரோக்ராப்சசு* எச். மில்னே-எட்வார்ட்சு, 1853
* *குயினூசியா* சூபார்ட் & குவெசுடா, 2010
* *மியர்சியோகிராப்சசு* துர்க்கே, 1978
* *பெர்க்னான்* ஜிசுடெல், 1848
* *பிளாகுசியா* லேட்ரெய்ல், 1804

## மேற்கோள்கள்

பகுப்பு:நண்டுகள்
பகுப்பு:கணுக்காலி குடும்பங்கள்